זוג מנצח VIP

זוג מנצח VIP היא תוכנית מציאות ישראלית ששודרה בערוץ 10 בשתי עונותיה הראשונות, והחל מעונתה השלישית משודרת ברשת 13. את התוכנית מנחה איתי תורג'מן והחל מהעונה השלישית מנחה לצדו אנה ארונוב. התוכנית שודרה בשידורים חוזרים בהוט בידור ישראלי.

ב-19 באוגוסט 2025 פורסם שהתוכנית חודשה לעונה רביעית ותשוב למסך. ב-19 באוקטובר 2025 פורסם כי רון שחר ינחה את התוכנית החל מהעונה הרביעית וכי שם התוכנית ישתנה ל-"Power Couple הזוג המנצח".

 פורמט 
במהלך התוכנית מתחרים מספר מפורסמים ובני זוגם על התואר "הזוג המנצח".
למשך מספר שבועות הם עוברים לגור בווילה, ולוקחים חלק במשחק שמעמיד את הזוגיות שלהם במבחן ובודק עד כמה הם מכירים אחד את השנייה ועד כמה הם סומכים על בן הזוג שלהם ומאמינים בו.

מדי שבוע מקבל כל זוג 50 אלף ש"ח לקופה השבועית שלו, אותם יכול להשקיע במשימות של אותו שבוע: משימת גברים ומשימת נשים.
לפני כל משימה, נדרש אחד מבני הזוג (שלא ביצע את המשימה), להשקיע כסף בהצלחת בן הזוג שלו במשימה. הסכום יכול היה לנוע בין 0 שקלים עד לכל הסכום שנמצא בקופה השבועית של הזוג. אם בן הזוג מצליח במשימה - סכום ההשקעה נוסף לקופה השבועית של הזוג, אם בן הזוג הפסיד - אותו סכום יורד מהקופה שלהם.
בסוף השבוע, הזוג שנמצא בתחתית הטבלה עם הכי מעט כסף בקופה השבועית, יהיה הזוג הראשון שמועמד לעזוב את המשחק.
בכל שבוע מתקיימת גם משימה זוגית, הזוג שמפסיד במשימה הזוגית יהיה גם הוא מועמד לעזוב את המשחק.
הזוג שמנצח במשימה מרוויח בונוס של 25 אלף שקלים לקופה השבועית שלו.
בסיומו של כל שבוע מתקיים טקס פרידה בו הצביעו שאר הזוגות לזוג שהם רוצים להשאיר במשחק (למעט העונה השנייה בה הוחלפה ההדחה בטקס תספורת), כאשר הזוג שזוכה ברוב קולות נשאר במשחק והזוג השני עזב ללא הכסף שצבר במשחק. במקרה של שוויון בקולות, יעזוב הזוג שבקופתו הסכום הנמוך יותר.

 עונות 
 עונה  מספר זוגות מספר שבועות    מנחים ערוץ שידור1 86ערוץ 102 67מאיה פישלגליל ודודו שפיגל3 87רשת 13

 גרסאות בין־לאומיות 
את פורמט הסדרה יצרה והפיקה חברת אבוט המאירי תקשורת ואת המימון להפקה, בסך 1.5 מיליון שקל, סיפקה השותפות המוגבלת "סינמה נאמנויות השקעות בסרטים" שנסחרה בבורסה, בתמורה קיבלה 30% מהזכויות על הפורמט. זמן קצר לאחר שעלתה הסדרה לשידור בישראל נמכר הפורמט לרשת הפורטוגלית SIC, במהלך יריד הטלוויזיה MIPTV שנערך בצרפת מדי שנה. בהמשך נמכר הפורמט להפקה של גרסה מקומית בכעשר מדינות שונות בסך הכל.

מדינהשם מקומיערוץ שידורמספר עונותשנת יציאהO Poder do AmorSIC12014पावर कपलSony TV12015Power Couple South AfricaM-Net12015Bitka parovPop TV 12016Power Couple Brasil RecordTV62016  Das Sommerhaus der Stars – Kampf der Promipaare  RTL 9 2016 RTL Klub72016 42019Inseparables: amor al límiteCanal 532019Един за друг NOVA TV52020Power CoupleTVN 12021

קישורים חיצוניים



ביקורות:








הערות שוליים

*
קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2014
קטגוריה:ערוץ עשר: תוכניות וסדרות
קטגוריה:רשת: תוכניות וסדרות